Operacija SLOG

**Operacija Slog** je obavještajna operacija jugoslavenskih obavještajnih službi. To je operacija za ovladavanjem medijima i zadržavanjem medijske moći nakon pobjede u Domovinskom ratu. Žele potpunu kontrolu nad medijima. U akciji su infiltrirali oko 400 novinara i medijskih djelatnika, KOS-ovaca u medije koja se dogodila krajem osamdesetih godina 20. stoljeća. Infiltrirani agenti doveli su do današnje situacije u hrvatskim medijima. Najviše ih je u pisanim medijima, ali ima ih i u elektronskim medijima. Nalaze se na ključnim mjestima. Nikad se nisu pomirili s postojanjem hrvatske samostalne države, članice UN-a, EU-a, NATO-a. Preživjeli su u medijskim strukturama sve do danas, i u današnjici djeluju. Djeluju metodom "vučjeg čopora" u koji su se preoblikovali. Određuju i stvaraju promjenjivu sliku čovjeka. Informacijski ratuju protiv Republike Hrvatske isključivo iz pozicije jugoslavenstva. Također ciljaju umanjiti odgovornost Srbije za počinjene zločine u BiH i RH, ciljali su dovesti Hrvatsku u položaj da odustane od tužbe protiv Srbije, Srbiju dovesti u jednak položaj sa stradalima u 'regionu', destabilizirati vlade BiH, Hrvatske i Kosova, provocirati unutarnje nemire, nezadovoljstvo u susjednim državama, pomagati odcjepljenje Republike Srpske, inzistirati na konstitutivnosti Srba u Hrvatskoj, Kosovu, Crnoj Gori, tranzicija srpskih zajednica u 'regionu' u unitarnu srpsku zajednicu. Ti ostatci bivšeg sustava i dalje rade na dijeljenju društva, neprekidno stvaraju afere, hrvatskom pučanstvu neprestano određuju što domoljublje može biti, a što ne. Takvi tutori nad hrvatskim domoljubljem tumače hrvatsku prošlost da bi Hrvatskoj kontrolirali budućnost. Zbog toga u hrvatskom informacijskom prostoru prevladavaju informacije jugoslavenštine. To su isti ljudi koji žele relativizirati proslavu pravedne oslobodilačke akcije Oluje, koji stvaraju afere i sukobe, isti koji osporavaju nešto što se zove vrhovna zapovjednica. Sadržaji koji se pripuštaju u medije u cijelosti su subverzivni, ne samo na informativnom programu. Neprestano se reciklira iste osobe, realno bez ikakvih referenca za dotične teme. Anestezirano hrvatsko pučanstvo uslijed višedesetljetnog medijskog ispiranja mozga ne reagira burno ni kad se najviše vrijednosti hrvatske države osporavaju sa strane osoba koje su na visokim dužnostima u hrvatskim medijima i medijskim udrugama, a koji žive i rade u državama agresorima na Hrvatsku, koji nisu državljani Republike Hrvatske.
Kosovci u Hrvatskoj aktivni su danas pod nešto drugačijom egidom. Bivše strukture su nakon dolaska na vlast 2000.-te prvo rasformirale sigurnosni sustav RH SIS, HIS i ostale. Informacijski rat je specijalni rat u Hrvatskoj koji se provodi protiv novo uspostavljene vlasti. Vid je verbalnoga građanskog rata. Hrvatska je izložena unutarnjoj agresiji zbog tih kosovaca. Rat je bez početka i kraja, bez vojnika i bez bojišnice. Nema ubijenih, nego se vodi isključivo preko medija i s medijima, zbog čega je posjedovanje medija potrebno za vođenje tog rata. Vučji čopor kosovaca i njihovih suradnika čim pronađe žrtvu udara svom silinom na njega. Vučji čopori jugoslavena preuzeli su vlast preko medija, živeći od novca koji dobivaju od te države koju napadaju. Domaćim snagama otežana je borba jer su hrvatske obavještajne službe pogrešno postavljene. One se i dalje bave isključivo tim tzv. unutarnjim neprijateljima, umjesto da promišljaju stvarnost, analiziraju i daju procjene. Zbog toga Hrvatska danas u tom smislu nema nema obavještajne, nego sigurnosne službe, jer ono čime se bave hrvatske službe je posao DORH-a.
Kontraobavještajna služba JNA također je osmislila i izvela operacije naoružavanja srpske manjine u Hrvatskoj, Labrador, Operu, Operu II, Štit, miniranje Židovske općine u Zagrebu i groblja na Mirogoju.
Radi difamiranja obrambenog karaktera Domovinskog rata, i danas neprestano optužuju Hrvatsku za zločine, izmišljajući nepostojeće a spektakularizirajući i preuveličavajući zločine koji se jesu dogodili premda su karaktera incidenta i ne masovni i planirani, te davajući krivu konotaciju zločinima gdje mafijaškim ubojstvima pridaju karakter etničkog čišćenja. Maska za cilj defamiranja je parola pozivanja na suočavanje s prošlošću u Hrvatskoj kod dijela udruga hrvatskoga civilnog društva koji je izrazito neprijateljski nastrojen prema hrvatskom domoljublju i hrvatskoj državi. Iza udruga takvog civilnog društva krije se ideologija Orjune i Jugoslavenstva. Zagovornici tih ideja gotovo redom dolaze iz nekadašnje Komunističke partije i pripadajućih im obiteljskim dinastijama. Oni su zauzeli najvažnije dijelove nevladina sektora. Na taj način, takvom zlonamjernom upotrebom, manipulacijom i interpretacijom hrvatska se povijest pretvara u alat za potkopavanje legitimnosti hrvatske države.
Antihrvatski korpus se instalirao i u kulturi. Godinama se ugrađivao u fahovima od filma, kazališta, medija, portala, preko nakladništva do tzv. nevladinih udruga. Oformila su se razna sumnjiva povjerenstva i komisija. U njima se skupilo jugofiličarsko društvo, najgori sublimat antihrvatstva, davši partijskim projektima smjernice za oporavak i restauraciju Jugoslavije legitimitet i profesionalno pokriće. Antihrvatske nevladine i neprofitabilne udruge šire antihrvatski agitprop bilo koje vrste, jer nije riječ o slobodi umjetničkog izražavanje i slobodi medija nego obezvrijeđivanju Domovinskog rata i suverene Republike Hrvatske. Financiraju se iz inozemnih izvora, zatim iz partijskog novca, izvučenog u vrijeme bivše države na inozemne račune, a također i iz državnog proračuna RH, zlopotrebljavajući zakonske mogućnosti slobode govora te pri svakom Vladinom pokušaju sprečavanja financiranja tog antihrvatskog agitpropa, manifestira im se medijsko bjesnilo, prosvjedi, posežu za ucjenama i pokušavaju zastrašiti aktualnu vlast.

Nasljednici zločinačke organizacije Titine Jugoslavije JUTA također u novim državama udaraju na sve koji ugroze partijsku omertu o partijskom novcu na inozemnim računima, nastalom pljačkom države. Mala je skupina odabranih jamaca tvrdog partijskog kontinuiteta i svodi na provjerene skojevce drugog naraštaja, generalske sinove i na nekolicinu udbaško-partijskih osoba od najvećeg povjerenja. Poznata su to javna imena pripadnika duboke države. Pojavljuju od samog početka suverene i samostalne Republike Hrvatske, zapravo nekoliko godina prije – od Markovićeve privatizacije. Danas su s novim političkim kulisama kojima prikrivaju partijsku prošlost. Umjesto prije popularnih jugohrvata, tzv. reformirane desnice, sad na hrvatskoj političkoj sceni nastupaju tobožnji eurohrvati. Zbog toga u Hrvatskoj i svim bivšim jugoslavenskim republikama nije učinjena lustracija, jer bi YUTA i njezini pouzdanici bili maknuti s javnog prostora. YUTA-ni pouzdanici odgađaju međusobnu sukcesiju i rade kroz tzv. regijon da bi obnovili svoje stare aktivnosti i ojačali negdašnju mrežu. Zato je tzv. zlatna mladež, danas sastavljena od druge i treće generacije poslijeratne partijske nomenklature, najspremnije dočekala i najbolje se snašla u srbo-četničkoj agresiji na Hrvatsku, BiH i Kosovo.
Iz redova YUTE se unovačilo suradnike Operacije Slog.

## Izvori

1. ↑ Direktno.hr *Lošo: Informacijski rat u Hrvatskoj još traje, a vodi ga vučji čopor*, 13. svibnja 2015. ( pristupljeno 19. kolovoza 2018.)
2. ↑ 2,0 2,1 Direktno.hr Marko Jurič: *Emisija Markov trg - Tema: specijalni rat u Hrvatskoj koji se provodi protiv novo uspostavljene vlasti, gost Davor Domazet Lošo*, 16. veljače 2016. ( ( pristupljeno 19. kolovoza 2018.)
3. ↑ Dnevno.hr Marin Vlahović: *Velika analiza krize u Hrvatskoj, razgovor s admiralom Davorom Domazetom Lošom*, 21. svibnja 2018. ( ( pristupljeno 19. kolovoza 2018.)
4. ↑ Direktno.hr Marko Jurič: *Iza udruga civilnog društva krije se ideologija Orjune i Jugoslavenstva*, ( ( pristupljeno 13. studenoga 2018.)
5. ↑ Narod.hr Izvor: narod.hr/hina *Documenta bi ustrojila komisiju za istraživanje zločina: Kakvo bi to suočavanje s prošlošću bilo?* - 13. prosinca 2016. ( ( pristupljeno 13. studenoga 2018.)
6. ↑ HRsvijet LC *Povjerenstva i komisije u službi restauracije Jugoslavije* 30.01.2016. ( ( pristupljeno 13. studenoga 2018.)
7. ↑ Kamenjar.com L. C./HRsvijet.net *Bernardića ne ruše partijski drugovi nego YUTA*, 23. rujna 2018. ( ( pristupljeno 13. studenoga 2018.)
8. ↑ Kamenjar.com L. C./HRsvijet.net *Bernardića ne ruše partijski drugovi nego YUTA*, 23. rujna 2018. ( ( pristupljeno 13. studenoga 2018.)
9. ↑ HRsvijet LC *YUTA, Yugoslovenska tajna armija (I.dio)*, 10.08.2015. ( ( pristupljeno 13. studenoga 2018.)

## Vanjske poveznice

* HRsvijet YUTA, Yugoslovenska tajna armija (II.dio)